**О Т Ч Е Т**

**от Николай Тончев Колев – председател на Общински съвет - Елхово**

***ОТНОСНО:* Дейността на Общински съвет – Елхово и на неговите комисии за периода юли 2018 г. – декември 2018 г.**

**Уважаеми дами и господа общински съветници,**

Настоящият отчет се изготвя на основание чл. 27, ал. 6 от Закона за местното самоуправление и местната администрация /ЗМСМА/ за периода от месец юли 2018година до месец декември 2018 г.

Дейността на Общински съвет Елхово беше насочена към законосъобразно и целесъобразно приемане на решения в рамките на предоставената компетентност като орган на местно самоуправление, както и контрола по тяхното изпълнение. През отчетния период са проведени пет заседания. Разгледани са общо 45 докладни и са приети 45 решения. Съгласно изискванията на чл.22, ал.1 и ал.2 от ЗМСМА, всички решения на ОбС са изпратени в 7 дневен срок от приемането им на областния управител, кмета на общината и на Районна прокуратура.

Докладните записки, както и приетите решения се разгласяват на населението на Община Елхово, като се публикуват на официалната страница на общината [*http://www.elhovobg.org/*](http://www.elhovobg.org/) в 7-дневен срок от приемането им.

**ДЕЙНОСТ НА КОМИСИИ НА ОБЩИНСКИ СЪВЕТ – ЕЛХОВО**

Заседанията на комисиите са открити. На тях присъстват представители на общинска администрация от съответния ресор.

Посещенията на общинските съветници в комисиите в процентно изражение изглежда по следния начин:

|  |  |  |  |  |
| --- | --- | --- | --- | --- |
| № | Постоянна комисия | Проведени заседания | Обсъдени предложения | присъствие |
| 1 | ОБИП (Общински бюджет и икономическа политика) | 5 | 13 | 92 % |
| 2 | ОСТСУЕ (Общинска собственост, териториално и селищно устройство и евроинтеграция) | 5 | 28 | 84 % |
| 3 | СПОД (Социална политика и обществени дейности) | 5 | 7 | 92 % |
| 4 | ЗОРУКИ (Законност, обществен ред и установяване на конфликт на интереси) | 5 | 20 | 96 % |

Всички постоянни комисии работиха усърдно и съвместно за решаване на въпроси в интерес на цялата общественост. Различните предложения, мнения и дебати доведоха до приемането на конструктивни решения, които подпомагат Общинска администрация при работата й за решаване на проблемите на гражданите, бизнеса и неправителствени организации.

През отчетния период в изпълнение на правомощията си и на основание чл. 21 ал.2 от ЗМСМА Общински съвет – Елхово прие следните нормативни актове, както и изменения и допълнения към действащи такива:

1. С решение № **382/33/2/** изменение и допълнение на Правилника за организацията и дейността на Общински съвет – Елхово, неговите комисии и взаимодействието му с общинската администрация .

2.С решение № **407/35/2/**  Вътрешни правила за организацията и реда за проверка на декларации и за установяване на конфликт на интереси в Общински съвет – Елхово.

Горепосочените решения са свързани с изискванията на новоприетия Закон за противодействие на корупцията и за отнемане на незаконно придобитото имущество и Наредбата за организацията и реда за извършване на проверка на декларации и за установяване на конфликт на интереси.

**Всички новоприети и изменени нормативни документи са своевременно оповестени на населението по надлежния ред** */публикувани са в сайта на общината и са обнародвани във в-к „Елховска дума”/*.

**ОСНОВНИ ГРУПИ РЕШЕНИЯ НА ОБЩИНСКИ СЪВЕТ**

**БЮДЖЕТ И ФИНАНСИ**

1. С решение № 381/33/1/ Информация за изпълнение сборния бюджет на община Елхово за първото шестмесечие на 2018 г.

2. С решение № 391/34/1/ Отчет за изпълнение сборния бюджет на община Елхово за 2017 г.

3. С решение № **406/35/1/;409/36/1/** Актуализация на сборния бюджет на община Елхово.

 4. С решение № **417/37/1/** Окончателна актуализация на сборния бюджет на община Елхово за 2018 година.

5. С решение № 394/34/4/ Издаване на запис на заповед от община Елхово в полза на ДФ „Земеделие” – Разплащателна агенция, обезпечаваща авансово плащане по договор № 28/07/2/0/00375 от 26.10.2017г за отпускане на финансова помощ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020год., съфинансирана от Европейския земеделски фонд за развитие на селските райони във връзка с реализацията на проект „Ремонт, оборудване и обзавеждане на общинска образователна инфраструктура – Детска градина „НЕВЕН“, град Елхово”, сключен между Община Елхово и ДФ „Земеделие” – Разплащателна агенция.

6. С решение № **418/37/2/:** Издаване на запис на заповед от община Елхово в полза на Агенция за социално подпомагане, обезпечаваща авансово плащане по договор № BG05FMOP001-3.002-0141-C03 от 20.10.2016г. за предоставяне на безвъзмездна финансова помощ по процедура BG05FMOP001-3.002 „Осигуряване на топъл обяд 2016-2020“ по Оперативна програма за храни и/или основно материално подпомагане във връзка с реализация на проект „Осигуряване на топъл обяд в община Елхово”, сключен между Община Елхово и Агенция за социално подпомагане.

7. С решение № **410/36/2/** Издаване на запис на заповед в полза на Министерство на околната среда и водите с издател Община Елхово, обезпечаваща авансово плащане в размер на 9% от стойността на безвъзмездна финансова помощ по проект: „Проектиране и строителство на Пречиствателна станция за отпадъчни води, довеждащ колектор и частична рехабилитация на ВиК мрежата в гр. Елхово“ финансиран по Договор № BG 16М1ОР002-1.009- 0004-С01 от 29.03.2017г. по процедура чрез директно предоставяне „Изпълнение на ранни ВиК проекти - компонент 2“, на конкретен бенефициент община Елхово, по проектно предложение ИСУН № BG16M10P002-1.009-0004 от Оперативна програма „Околна среда 2014-2020 г.“

8. С решение № **419/37/3/** Приемане на План-сметките за разходите за 2019 година и определяне размера на такса битови отпадъци в гр.Елхово и населените места на Община Елхово за 2019 година.

**УЧАСТИЕ В ПРОЕКТИ**

 1. С решение № **383/33/3/** Кандидатстване с проект с наименование „Реконструкция на тротоари на ул. „Александър Стамболийски“ в град Елхово“ по мярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за водено от общностите местно развитие на СНЦ „Местна инициативна група – Елхово-Болярово“ от Програмата за развитие на селските райони за периода 2014 – 2020 г.

 2. С решение № **384/33/4/** Кандидатстване с проект с наименование „Подобряване на състоянието, реконструкция и ремонт на три броя читалища в Община Елхово“ по мярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за водено от общностите местно развитие на СНЦ „Местна инициативна група – Елхово-Болярово“ от Програмата за развитие на селските райони за периода 2014 – 2020 г.

 3. С решение № **385/33/5/** Кандидатстване с проект с наименование „Изграждане и обновяване на детски площадки за игра в Община Елхово“ по мярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Стратегията за водено от общностите местно развитие на СНЦ „Местна инициативна група – Елхово-Болярово“ от Програмата за развитие на селските райони за периода 2014 – 2020 г.

**ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКА СОБСТВЕНОСТ И УСТРОЙСТВО НА ТЕРИТОРИЯТА**

1.С решение № **395/34/5/** Предложение за учредяване право на строеж върху поземлени имоти – общинска собственост.

2. С решение № **397/34/7/, 398/34/8/:** Изработване на проект за ПУП-парцеларен план за елементи на техническата инфраструктура – за трасе на подземен ел.кабел в землището на с.Кирилово, община Елхово;

3. С решение № **399/34/9/** Даване на съгласие за установяване на свързано допълващо застрояване поземлени имоти.

4. С решение № - **402/34/12/** Издаване на разрешително за ползване на воден обект Язовир – имот номер 000066, местност „Пладнището“, в землището на с.Бояново, община Елхово.

5. С решение № - **387/33/7/,403/34/13/** Предложение за безвъзмездно прехвърляне в собственост на държавата на язовири публична общинска собственост на територията на община Елхово.

6. С решение №**415/36/7/:** Предоставяне на имоти земеделски земи определени по реда на чл. 37в, ал. 10 от ЗСПЗЗ за стопанската 2018-2019 г.

7. С решение №**414/36/6/:** Даване на принципно съгласие за предоставяне на имоти – полски пътища, определени по реда на чл. 37в, ал.16 от ЗСПЗЗ, за стопанската 2018 - 2019г.

8. С решение №**413/36/5/, 420/37/4/** Предложение за прекратяване на съсобственост чрез продажба на идеалната част на община Елхово.

9. С решение №**421/37/5/** Предложение за продажба на недвижим имот частна общинска собственост.

10. С решение №**422/37/6/** Предложение за отдаване под наем на самостоятелен обект – частна общинска собственост.

11. С решение № - С реш. № **386/33/6/** Определяне на пазарни цени за продажба на недвижими имоти и вещи частна общинска собственост.

12. С решение № **396/34/6/** Предложение за предоставяне в управление на недвижим имот – публична общинска собственост.

13. С решение №**412/36/4/** Предложение за учредяване на безвъзмездно право на ползване върху недвижим имот частна общинска собственост.

14. С решение № **401/34/11/,** **400/34/10/,** **411/36/3/, 423/37/7/** Промяна на предназначението на поземлени имоти от частна общинска собственост в публична общинска собственост и обратно.

15. С решение № **388/33/8/, 405/34/15/** Даване на мандат на представителя на община Елхово за гласуване на ОСА на „Комплекс Колхида“ АД.

**ЗДРАВЕОПАЗВАНЕ И СОЦИАЛНИ ДЕЙНОСТИ**

 1. С решение № **390/33/10/ ; 404/34/14/;408/35/3/;416/36/8/;424/37/8/** Отпускане на еднократни социални помощи на граждани от общината.

На тридесет и четвъртото заседание на Общински съвет – Елхово са разгледани Отчетите за дейността на общинска администрация по изпълнение решенията на Общински съвет-Елхово за периода януари 2018 г. - юни 2018 г. и за дейността на Общински съвет – Елхово и на неговите комисии за периода януари 2018 г. - юни 2018 г.

 Успешната работа на Общински съвет и неговите постоянни комисии се дължи на добрите взаимоотношения с Общинска администрация. Редовното участие в заседанията на Общински съвет и постоянните му комисии на кмета, неговите заместници, началниците на отдели и експертите, също следва да се отчете като съществен принос за ефективното решаване на възникналите проблеми. Трябва да се оцени положително и добрата активност на съветниците, както при участието им в заседанията на Общинския съвет, така и в заседанията на постоянните комисии.

В изпълнение на чл.27, ал.6 от ЗМСМА предоставям настоящия отчет за сведение на кмета на общината и общинска администрация, на областния управител, на общинските съветници, както и на гражданите на общината.

**НИКОЛАЙ ТОНЧЕВ**

Председател на ОбС-Елхово